《留别龟山白禅老兼简杨居士介》
宋代·贺铸

汴尾望龟山，人烟了可数。
长淮断日风，浩若千里阻。
舟无百石断，两腋忧双橹。
鷁首荡颓波，中流几翔舞。
维梢迫曛暮，坎坎禅林鼓。
曳锡辱来过，依然识眉宇。
青荧灯火畔，再得亲软语。
多慙晚闻道，忠义夙自许。
刚肠愤激际，赤手搏豺虎。
过壮缠百痾，余生托儿乳。
羸躯假缓死，岂复胜冠组。
会约子云孙，西岩两庵主。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。